ჰელიუმი

ჰელიუმი (He) — უფერე, უშურე, უგემე, ვამუმაწამალარი, ინერტული ქიმიური ელემენტი რე პერიოდული სისტემაშ თ.ჯ. ინერტული ანუ ჯგირი აირეფიშ ერკებულს დო თიში ატომური რიცხუ რე 2. ჰელიუმი მართა პერიოდიშ მაბრუო ბუნაშ თარ გიმენბუნაშა მიშმურს დო ინერტული აირეფიშ ბუნაშ ოდუდეს იდვალუაფუ. ჰელიუმიშ ფუნაფაშ დო წირადუაშ ტემპერატურეფი არძაშე დაბალი რე შხვა ჩინებულ ელემენტეფს შქას დო თინა ორთაშობურ დგომარობას აირიშ (გაზიშ) სახეთ მუთმოფხვადჷნა (ექსტრემალური პიჯალეფიშ მოხ). უკაჭული ღვანდი ჰელიუმიშ CAS-იშ რეგისტრაციაშ ნომერი რე: 7440-59-7.
მინი|ჰელიუმი
ჰელიუმი მაჟირა არძაშე გოფაჩილი ელემენტი რე ოქიანუს დო თაშნეშე სილექინათ მაჟირა რე პერიოდულ რცხილს. თეხანურ ოქიანუს დახე ედომუშამი ახალი ჰელიუმი წჷმიქიმინუ მურიცხეფს წყარბადიშ ატომიშ ფერეგუათ. დიხაუჩას ჰელიუმი წჷმიქიმინუ ალაზჷმაფათ მონკა ელემენტეფიშ დორცუაფაშ შედეგო.
ზიტყვე
ჰელიუმს ღებულენა ორთაშობურ აირშე დაბალტემპერატურული დორცუაფაშ პროცესით - თაშ ჯოხოდვალირი ფრაქციული მორთაფაშ მეთოდით (ქძ. ფრაქციული დისტილაცია სტატიას დისტილაცია).

 საინტერესე ფაქტეფი 
 ჰელიუმი — ღვანდი, ნამუსჷთ არძაშე დაბალი ფუნაფაშ ტემპერატურა უღჷნ. ჰელიუმი ფუნს −269 °C ტემპერატურასგინესიშ რეკორდეფიშ წინგი ქიმიური ღვანდეფშო.
 დუდმაართაშე ჰელიუმი ისინთეზებუ ბჟაშ გვირზილს, ნამუქჷთ შილებე მილიონობათ წანა იკორინუასჷნ, მუჟამსჷთ წყარბადი გჷნიქიმინუ ჰელიუმო.
 ჰელიუმი მაჟირა არძაშე ქექე ელემენტი რე წყარბადიშ უკული. თინა ჰეერშე ჩატე რე დო თეშენი რე, ნამჷ-და ჰელიუმიშ ბუშტეფი ჰეერს გილაფურჷნუნსჷნ.

 თაშნეშე ქოძირით 
 ჰელიუმ-3 — ჰელიუმიშ ჩატე ვარადიოაქტიული იზოტოპი.
 პომერანჩუკიშ ეფექტი — ჰელიუმიშ ჩატე იზოტოპიშ 3He წირადუაშ (გომანგარაფაშ) ანომალური მუშობურობა 3He
 ჰელიომეტრია — მენცარობა, ნამუთ დჷთმიგურუანს ჰელიუმიშ გინულას შხვადოშხვა ელმოლს.
 თხითხუ ჰელიუმი
 მანგარი ჰელიუმი

 რესურსეფი ინტერნეტის 

 ჰელიუმი Webelements-ს
 ჰელიუმი ქიმიური ელემენტეფიშ პოპულარულ ბიბლიოთეკას 
 ჰელიუმიშ გჷნოღალა

 სქოლიო 

კატეგორია:ინერტული აირეფი
კატეგორია:ქიმიური ელემენტეფი